Stella Damasus (alizaliwa mnamo tarehe 24 Aprili 1978) ni mwimbaji na mcheza filamu kutoka Nigeria. Aliteuliwa kushiriki katika tuzo za Africa Movie Academy Awards za mwaka 2009 katika kipengele cha mwigizaji bora wa kike. Alishinda tuzo ya mwigizaji bora wa kike nchini Nigeria mwaka 2007 mnamo mwaka 2012 alishinda tuzo ya mwigizaji bora wa filamu ya Two Brides and a Baby katika tuzo zilizotolewa huko Houston, Texas. Stella Damasus alizaliwa jiji la Benin, jimbo la Edo nchini Nigeria. Ana dada wanne. Alikulia jijini Benin ambapo ndipo aliposoma elimu yake ya msingi. Akiwa na umri wa miaka 13, Stella alihamia Asaba katika jimbo la Delta pamoja na familia yake, huko alihitimisha elimu yake ya sekondari. Damasus aliolewa na Jaiye Aboderin mwaka 1999 akiwa na umri wa miaka 21. Wawili hao walifanikiwa kupata mabinti wawili, kabla ya Jaiye Aboderin kuaga dunia mwaka 2004. Damasus aliolewa tena mwaka 2007 na Bwana Emeka Nzeribe. Ndoa hiyo ilidumu kwa miezi saba kabla ya wawili hao kukubali kutalakiana. Mwaka 2011, alianza mahusiano na mtayarishaji na mwongozaji filamu wa Nigeria Daniel Ademinokan; wamekua katika mahusiano toka hapo hadi sasa.